
Comisia pentru buget,

finanţe şi bănci

Bucureşti,    4.03.2003

Nr. 120

AVIZ

asupra propunerii legislative pentru înfiinţarea comunei Traian, judeţul Ialomiţa
Cu adresa nr. 599 din 25.02.2003, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru înfiinţarea comunei Traian, judeţul Ialomiţa.
In urma examinării, în şedinţa din data de 4.03.2003, Comisia, cu unanimitate de voturi, a hotărât respingerea din următoarele considerente:

Menţionăm că o propunere legislativă având acelaşi obiect de reglementare a fost iniţiată de doamna senator Maria Petre, la care Guvernul a formulat, potrivit art. 110 alin. (1) din Constituţie, un punct de vedere favorabil, ce a fost transmis Senatului cu adresa nr. 4420/MRP din  23.09.2002.

Această iniţiativă legislativă a fost adoptată de Senat în şedinţa din 21 noiembrie 2002, fiind transmisă spre dezbatere Camerei Deputaţilor.

La data de 18 decembrie 2002, Comisia pentru administraţie publică, amenajarea teritoriului şi echilibru ecologic a Camerei Deputaţilor a elaborat raport favorabil cu amendamente, proiectul de Lege urmând a fi dezbătut în plenul acestei Camere.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Experţi parlamentari:

